Document ID: /roh_data/filtered/fineweb-2-filterrobots_roh.jsonl.gz/35684

La suprastanza communala da la vischnanca da Puntraschigna ha approvà il quint annual da l’onn passà per mauns da la radunanza communala dals 4 da zercladur.
Enstagl cun in deficit budgetà da 1,2 milliuns francs serria il quint cun in surpli da bunamain 1,6 milliuns. Quai ha communitgà la vischnanca. Raschun per il plus sajan tranter auter entradas da taglia pli autas e pli pitschnas expensas che budgetà. L'onn 2019 aveva il quint annual mussà in plus da var 750'000 francs.